94/152/EY: Komission päätös, tehty 15 päivänä helmikuuta 1994, kolmansista maista tulevan vihannesten lisäys- ja taimiaineiston, lukuun ottamatta siemeniä, tuontia koskevan, neuvoston direktiivin 92/33/ETY 16 artiklan 2 kohdassa vahvistetun määräajan pidentämisestä



Virallinen lehti nro L 066 , 10/03/1994 s. 0033 - 0033

Suomenk. erityispainos Alue 3 Nide 56 s. 0089

Ruotsink. erityispainos Alue 3 Nide 56 s. 0089



KOMISSION PÄÄTÖS, tehty 15 päivänä helmikuuta 1994, kolmansista maista tulevan vihannesten lisäys- ja taimiaineiston, lukuun ottamatta siemeniä, tuontia koskevan, neuvoston direktiivin 92/33/ETY 16 artiklan 2 kohdassa vahvistetun määräajan pidentämisestä (94/152/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vihannesten lisäys- ja taimiaineiston, lukuun ottamatta siemeniä, kaupan pitämisestä 28 päivänä huhtikuuta 1992 annetun neuvoston direktiivin 92/33/ETY(1), sellaisena kuin se on viimeksi muutettuna komission päätöksellä 93/400/ETY(2), ja erityisesti sen 16 artiklan 2 kohdan, sekä katsoo, että direktiivin 92/33/ETY 4 artiklassa säädettyjen edellytysten puuttuessa mainitun direktiivin 16 artiklan 2 kohdassa vahvistettua määräaikaa on päätöksellä 93/400/ETY pidennetty 31 päivään joulukuuta 1993, komission direktiivin 93/61/ETY(3) mukaisesti edellytykset on vahvistettu ja ne ovat tulleet voimaan 1 päivänä tammikuuta 1994, komission on direktiivin 92/33/ETY 16 artiklan 1 kohdan mukaisesti päätettävä, vastaavatko jossakin kolmannessa maassa tuotetut vihannesten lisäys- ja taimiaineistot, lukuun ottamatta siemeniä, joilla on samat takeet toimittajan velvoitteita, tunnistettavuutta, ominaisuuksia, kasvien terveyttä, kasvualustaa, pakkaamista, yksityiskohtaisia tarkastussääntöjä, merkitsemistä ja sulkemista koskevin osin, yhteisössä tuotettuja tämän direktiivin vaatimukset ja edellytykset täyttäviä vihannesten lisäys-ja taimiaineistoja kaikilta näiltä osin, tällä hetkellä käytettävissä olevat tiedot kolmansissa maissa sovellettavista edellytyksistä ovat kuitenkin riittämättömät, jotta komissio voisi tässä vaiheessa tehdä tällaisen päätöksen minkään kolmannen maan osalta, on tiedossa, että tähän saakka jäsenvaltiot ovat tuoneet tietyissä kolmansissa maissa tuotettuja vihannesten lisäys- ja taimiaineistoja, lukuun ottamatta siemeniä; kaupan häiriöiden välttämiseksi jäsenvaltioiden on sallittava soveltaa vihannesten lisäys- ja taimiaineiston, lukuun ottamatta siemeniä, kolmansista maista tulevaan tuontiin mainitun direktiivin 16 artiklan 2 kohdan mukaisesti edellytyksiä, jotka vastaavat yhteisössä tuotettujen tuotteiden tuotantoon ja pitämiseen kaupan sovellettavia edellytyksiä, jonkin jäsenvaltion sen mainitun direktiivin 16 artiklan 2 kohdan ensimmäisen alakohdan perusteella tekemän päätöksen mukaisesti tuomaa vihannesten lisäys- ja taimiaineistoa, lukuun ottamatta siemeniä, ei voida saattaa minkäänlaisten kaupan pitämistä koskevien rajoitusten alaisiksi muissa jäsenvaltioissa mainitun direktiivin 16 artiklan 1 kohdassa tarkoitettujen asioiden osalta, sen vuoksi olisi uudelleen pidennettävä mainitun direktiivin 16 artiklan 2 kohdassa vahvistettua määräaikaa, ja maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea ei ole antanut lausuntoaan puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Direktiivin 92/33/ETY 16 artiklan 2 kohdan ensimmäisessä alakohdassa vahvistettua määräaikaa pidennetään 31 päivään joulukuuta 1994. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä helmikuuta 1994. Komission puolesta René STEICHEN Komission jäsen (1) EYVL N:o L 157, 10.6.1992, s. 1 (2) EYVL N:o L 177, 21.7.1993, s. 27 (3) EYVL N:o L 250, 7.10.1993, s. 19